Ароматът Rasasi Rumz Al Rasasi Zebra 9325 Pour Lui е лансиран през 2013 година от луксозната дубайска марка. Създателят на парфюма е вдъхновен от грацията и величието на зебрата, които са отразени и във флакона. Уханният букет се отваря със сочна и сладка круша, подправена с пикантен черен пипер. Долавя се също цитрусовата свежест на лимон, бергамот и ананс. Сърцевината на аромата е подчертано цветна, формирана от момина сълза, жасмин и фрезия. Финалът е чувствен, което се дължи на загадъчните дървесни и кожени акорди.